b'\n_START_ARTICLE_\nGerminal (glasbena skupina)\n_START_PARAGRAPH_\nGerminal je slovenska rokovska glasbena skupina, ki je nastala leta 2000 v Mariboru. Do leta 2005 je skupina imela nekaj kadrovskih sprememb._NEWLINE_Pri izvajanju poleg klasi\xc4\x8dnih rock glasbil uporabljajo tudi elektronske pripomo\xc4\x8dke. Poleg avtorskega materiala izvajajo tudi pesmi svetovno poznanih izvajalcev: U2, Robbie Williams, Coldplay, Queen, Bon Jovi, Red Hot Chili Peppers itd._NEWLINE_Od za\xc4\x8detka delovanja so nastopali kot predskupina nekaterim znanim imenom slovenske glasbene scene kot so Mi2, \xc5\xa0ank Rock, Orlek, Sausages itd., poleg tega so samostojno nastopali v klubih po Sloveniji. Sodelovali so tudi na prireditvi v okviru projekta Mednarodni dnevi na Ekonomsko-poslovni fakulteti v Mariboru. V ta namen so posneli pesem z naslovom\xc2\xa0\xc2\xbbLiving Abroad\xc2\xab\xc2\xa0in jo podarili \xc5\xa1tudentom, ki prihajajo v Slovenijo iz vseh delov Evrope. S slovensko izvedbo pesmi so se predstavili na prvem programu televizije Slovenija v oddaji Tistega lepega popoldneva._NEWLINE_Pred izidom prvenca, ki so ga za\xc4\x8deli snemati v za\xc4\x8detku maja 2007, so se v javnosti predstavili \xc5\xa1e s skladbo\xc2\xa0\xc2\xbbNeskon\xc4\x8dna\xc2\xab, ki je nastala v produkciji Zdenka \xc5\xbdenka (producent zadnjih nekaj plo\xc5\xa1\xc4\x8d Zorana Predina), za katero so posneli tudi videospot.'